CELEX: 62007CA0320
Language: da
Date: 2009-03-12 00:00:00
Title: Sag C-320/07 P: Domstolens dom (Første Afdeling) af 12. marts 2009 — Antartica Srl mod Kontoret for Harmonisering i det Indre Marked (Varemærker og Design), The Nasdaq Stock Market Inc. (Appel — EF-varemærker — forordning (EF) nr. 40/94 — artikel 8, stk. 5 — afslag på registrering — det velkendte ældre mærke NASDAQ — figurmærket nasdaq — brug af det ældre varemærke for varer og tjenesteydelser, der påstås tilbudt gratis — utilbørlig udnyttelse af det ældre varemærkes særpræg eller renommé — relevant kundekreds)

16.5.2009   
            
            
               DA
            
            
               Den Europæiske Unions Tidende
            
            
               C 113/7
            
         Domstolens dom (Første Afdeling) af 12. marts 2009 — Antartica Srl mod Kontoret for Harmonisering i det Indre Marked (Varemærker og Design), The Nasdaq Stock Market Inc.
   (Sag C-320/07 P) (1)
   
   (Appel - EF-varemærker - forordning (EF) nr. 40/94 - artikel 8, stk. 5 - afslag på registrering - det velkendte ældre mærke NASDAQ - figurmærket »nasdaq« - brug af det ældre varemærke for varer og tjenesteydelser, der påstås tilbudt gratis - utilbørlig udnyttelse af det ældre varemærkes særpræg eller renommé - relevant kundekreds)
   2009/C 113/12
   Processprog: engelsk
   
      Parter
   
   
      Appellant: Antartica Srl (ved avvocati E. Racca og A. Fusillo)
   
      De andre parter i sagen: Kontoret for Harmonisering i det Indre Marked (Varemærker og Design) (ved A. Folliard-Monguiral, som befuldmægtiget), The Nasdaq Stock Market Inc. (ved advocaten J. van Manen og J. Hofhuis)
   
      Sagens genstand
   
   Appel af dom afsagt af Retten i Første Instans (Fjerde Afdeling) den 10. maj 2007 i sag T-47/06, Antartica mod Kontoret for Harmonisering i det Indre Marked (Varemærker og Design) (KHIM), hvorved Retten frifandt Harmoniseringskontoret i et søgsmål anlagt af ansøgeren om figurmærket »nasdaq« for varer i klasse 9, 12, 14, 25 og 28 til prøvelse af afgørelse R 752/2004-2 truffet den 7. december 2005 af Andet Appelkammer ved Harmoniseringskontoret vedrørende annullation af Indsigelsesafdelingens afgørelse, hvorved denne ikke tog den indsigelse, der var blevet rejst af indehaveren af EF-ordmærket og det nationale ordmærke »NASDAQ« for varer i klasse 9, 16, 35, 36, 38 og 42, til følge — fortolkning af artikel 8, stk. 5, i Rådets forordning (EF) nr. 40/94 af 20. december 1993 om EF-varemærker (EFT 1994 L 11, s. 1)
   
      Konklusion
   
   
               1)
            
            
               Appellen forkastes.
            
         
               2)
            
            
               Antartica Srl betaler sagens omkostninger.
            
         
      (1)  EUT C 211 af 8.9.2007.